62023CO0312_INF
Определение на Съда (шести състав) от 27 май 2024 г. —Addiko Bank
(Дело C‑312/23)
„Преюдициално запитване — Член 99 от Процедурния правилник на Съда — Отговор, който може да бъде изведен недвусмислено от съдебната практика — Защита на физическите лица при обработването на лични данни и свободно движение на такива данни — Регламент (ЕС) 2016/679 — Член 15 — Право на достъп на субекта на данни до негови лични данни в процес на обработване — Право да се получи копие от тези данни — Понятие „копие“ — Основания за искането за достъп до данните — Използване на данните за започване на съдебно дело“
1.
Защита на физическите лица във връзка с обработването на лични данни — Регламент 2016/679 — Право на достъп на субекта на данни до неговите данни, които са в процес на обработване — Предоставяне на копие от данните — Понятието „копие“ — Предоставяне на субекта на данни на точна и разбираема реплика на тези данни — Копие от извлечения от документи и дори от цели документи или от извлечения от бази данни, които в частност съдържат посочените данни — Включване — Условие
(Регламент 2016/679 на Европейския парламент и на Съвета, съображение 58, член 12, параграф 1 и член 15, параграфи 1 и 3; Директива 95/46 на Парламента и на Съвета, член 12, буква a)
(вж. т. 25—29 и 31—33; т. 1 от диспозитива)
2.
Защита на физическите лица във връзка с обработването на лични данни — Регламент 2016/679 — Право на достъп на субекта на данни до неговите данни, които са в процес на обработване — Право да се получи безплатно първо копие на тези данни — Задължение на администратора да предостави такова копие — Задължение за субекта на данни да мотивира искането си за достъп до данните, произтичащо от преамбюла на Регламента — Липса
(Регламент 2016/679 на Европейския парламент и на Съвета, съображение 63, първо изречение, член 4, точки 2 и 7 и член 15, параграфи 1 и 3)
(вж. т. 39, 40, 43, 48, 49, 51 и 52; т. 2 от диспозитива)
Диспозитив
1)
Член 15, параграф 3, първо изречение от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните)
трябва да се тълкува в смисъл, че
правото на субекта на данните да получи копие от личните данни, които са свързани с него и се обработват, означава на това лице да се предостави точна и разбираема реплика на всички тези данни. Това право предполага правото да се получи пълно копие на документите, които, inter alia, съдържат посочените данни, ако предоставянето на такова копие е необходимо, за да може субектът на данните да провери точността и пълнотата им, както и за да се гарантира тяхната разбираемост.
2)
Член 15, параграфи 1 и 3 от Регламент 2016/679
трябва да се тълкува в смисъл, че
администраторът е длъжен да изпълни задължението по искане на субекта на данните да предостави на последния копие от личните данни, които са свързани с него и се обработват, дори когато искането е обосновано с цел, която няма връзка с целите, посочени в съображение 63, първо изречение от този регламент.